הרולד קונולי

הרולד וינסנט "האל" קונולי (באנגלית: Harold Vincent "Hal" Connolly; 1 באוגוסט 1931 − 18 באוגוסט 2010) היה אתלט אמריקאי, אלוף אולימפי (מלבורן 1956) ושיאן עולם ברציפות במשך תשע שנים במהלכן קבע שישה שיאי עולם (1956, 1958, 1960, 1962 ופעמיים ב-1965) ביידוי פטיש. 

 ביוגרפיה 
קונולי נולד ב-1931 בעיר סאמרוויל  שבמסצ'וסטס. בלידתו סבל מבעיה נוירולוגית בידו השמאלית ובמהלך ילדותו שבר אותה 13 פעמים. בעיות רפואיות אלו גרמו לכך שכשהתבגר הייתה ידו השמאלית קצרה במספר סנטימטרים מידו הימנית. 

ב-1952 סיים לימודיו בבוסטון קולג' והמשיך ללימודי תואר שני באוניברסיטת קליפורניה בלוס אנג'לס (UCLA). לאחר סיום לימודיו עבד כמורה בבית ספר בסנטה מוניקה. ב-1988 פרש מהוראה וקיבל תפקיד ניהולי ברגון ספיישל אולימפיקס. ב-1999 מונה למאמן אתלטים צעיר ומנהל פיתוח מקצוע יידוי פטיש עבור איגוד האתלטיקה של ארצות הברית .

 קריירה ספורטיבית 
 1953 
באליפות ארצות הברית באתלטיקה  זכה קונולי במדליית ארד ביידוי פטיש בתוצאה של 53.62 מטר.

 1955 
באליפות ארצות הברית באתלטיקה  זכה קונולי במדליית זהב ביידוי פטיש בתוצאה של 60.86 מטר.

 1956 
באולימפיאדת מלבורן זכה במדליית זהב ביידוי פטיש בשיא אולימפי של 63.19 מטר לפני אתלטי ברית המועצות מיכאיל קריבונוסוב   (63.03 מטר) ואנטולי סמוטסבטוב  (62.56 מטר).

באליפות ארצות הברית באתלטיקה  זכה במדליית זהב בתוצאה של 62.75 מטר.

בתחרות אתלטיקה שנערכה בנובמבר בלוס אנג'לס, קליפורניה שבר קונולי את שיא העולם ביידוי פטיש כשקבע תוצאה של 68.54 מטר תוך שיפור של 1.22 מטר משיאו של מיכאיל קריבונוסוב .

 1957 
באליפות ארצות הברית באתלטיקה  זכה במדליית זהב ביידוי פטיש בשיא אליפות של 65.91 מטר.

 1958 
באליפות ארצות הברית באתלטיקה  שנערכה ביוני, בבייקרספילד, קליפורניה, זכה קונולי במדליית זהב ושיפר את שיאו העולמי ביידוי פטיש כשקבע תוצאה של 68.68 מטר.

בתחרות בין ארצות הברית לברית המועצות  שנערכה במוסקבה, ברית המועצות זכה קונולי במדליית זהב ביידוי פטיש בתוצאה של 67.48 מטר.

 1959 
ב שנערכו בשיקגו, ארצות הברית זכה במדליית כסף ביידוי פטיש בתוצאה של 59.72 מטר.

באליפות ארצות הברית באתלטיקה  זכה במדליית זהב ביידוי פטיש בתוצאה של 66.09 מטר.

 1960 
באליפות ארצות הברית באתלטיקה  זכה במדליית זהב ביידוי פטיש בתוצאה של 68.39 מטר.

בתחרות אתלטיקה שנערכה בוולנט , קליפורניה, שיפר בשלישית את שיאו העולמי ביידוי פטיש כשקבע תוצאה של 70.33 מטר.

באולימפיאדת רומא סיים קונולי במקום השמיני ביידוי פטיש בתוצאה של 63.59 מטר.

 1961 
באליפות ארצות הברית באתלטיקה  זכה במדליית זהב ביידוי פטיש בתוצאה של 65.09 מטר.

 1962 
בתחרות אתלטיקה שנערכה ביולי בסטנפורד, קליפורניה, במסגרת סדרת תחרויות בין ארצות הברית לברית המועצות , שיפר בפעם הרביעית את שיאו העולמי כשקבע תוצאה של 70.67 מטר.

באליפות ארצות הברית באתלטיקה  זכה במדליית כסף ביידוי פטיש בתוצאה של 65.62 מטר.

 1964 
באליפות ארצות הברית באתלטיקה  זכה במדליית זהב בשיא אליפות של 69.02 מטר.

באולימפיאדת טוקיו סיים במקום השישי ביידוי פטיש בתוצאה של 66.65 מטר (על אף שקבע שיא אולימפי של 67.40 מטר במוקדמות)

 1965 
באליפות ארצות הברית באתלטיקה  זכה במדליית זהב בשיא אליפות של 70.74 מטר.

בתחרות אתלטיקה שנערכה במאי בסרס , קליפורניה שיפר קונולי בפעם החמישית את שיא העולם כשקבע תוצאה של 71.06 מטר. בתחרות נוספת שנערכה ביוני בוולנט , קליפורניה שיפר בפעם השישית את שיא העולם כשקבע תוצאה של 71.26 מטר. שיא זה החזיק מעמד עד ספטמבר 1965 כשג'ולה ז'יבוצקי מהונגריה קבע שיא עולמי חדש של 73.74 מטר.

 1966 
באליפות ארצות הברית באתלטיקה  זכה במדליית כסף ביידוי פטיש בתוצאה של 66.67 מטר.

 1968 
באולימפיאדת מקסיקו סיטי השיג קונולי במוקדמות יידוי פטיש תוצאה של 65 מטר שהציבה אותו במקום ה-17 ומנעה ממנו לעלות לגמר.

באליפות ארצות הברית באתלטיקה  זכה במדליית ארד ביידוי פטיש בתוצאה של 65.25 מטר.

 1972 
קונולי התחרה במבחני נבחרת ארצות הברית לאולימפיאדת מינכן אך סיים במקום חמישי ביידוי פטיש ולא צורף לנבחרת.

 משפחתו 
ב-1957 נישא קונולי בפראג לספוראית הצ'כית אולגה פיקוטובה . השניים הכירו בתקופת שהותם בכפר האולימפי באולימפיאדת מלבורן (1956) שם זכתה אולגה במדליית זהב בזריקת דיסקוס. השושבין בטקס הנישואין היה אמיל זטופק. השניים התגרשו ב-1975 וב-1976 נישא קונולי לפטרישיה דניאלס  שייצגה את ארצות הברית בשלוש אולימפיאדות ואימנה בהמשך את השיאנית האולימפית אוולין אשפורד. נפטר ב-2010 בגיל 79.

שניים מילדיו היו גם הם ספורטאים עם הישגים לאומיים.

בסוף שנות ה-90 של המאה ה-20 ייסד קונולי את אתר hammerthrow.org המוקדש לספורט יידוי פטיש. האתר ממשיך להתקיים גם לאחר פטירתו ומנציח אותו.

 אותות הוקרה 
 ב-1984 צורף קונולי להיכל התהילה של ספורטאי ארצות הברית 
 פסל של קונולי הוצב בבית ספר יסודי במסצ'וסטס

 קישורים חיצוניים 

 הרולד קונולי, באתר sports-reference.com (אורכב)
 הרולד קונולי, באתר usatf.org (אורכב)
 הרולד קונולי, באתר olympics.com
 הרולד קונולי, באתר worldathletics.org
 הרולד קונולי, באתר villages-news.com, 5 באוגוסט 2021


 הערות שוליים 

קטגוריה:אמריקאים ילידי מסצ'וסטס
קטגוריה:מיידי פטיש אמריקאים
קטגוריה:בוגרי בוסטון קולג'
קטגוריה:בוגרי אוניברסיטת קליפורניה בלוס אנג'לס
קטגוריה:אלופים אולימפיים: יידוי פטיש (גברים)
קטגוריה:שיאני עולם אמריקאים: אתלטיקה
קטגוריה:אתלטים באולימפיאדת מלבורן (1956)
קטגוריה:אתלטים באולימפיאדת רומא (1960)
קטגוריה:אתלטים באולימפיאדת טוקיו (1964)
קטגוריה:אתלטים באולימפיאדת מקסיקו סיטי (1968)
קטגוריה:אלופים אולימפיים אמריקאים: אתלטיקה
קטגוריה:מסצ'וסטס: ספורטאים
קטגוריה:אמריקאים שנולדו ב-1931
קטגוריה:אמריקאים שנפטרו ב-2010